ລາວເປີດຕະຫລາດຫລັກຊັບ
ທາງການລາວທໍາພິທີເປີດຕະຫລາດຫລັກຊັບ ແຫ່ງທໍາອິດ ຂອງປະເທດຢ່າງເປັນທາງການ ເມື່ອວັນທີ 10 ຕຸລາຜ່ານມານີ້.
ທາງການລາວທໍາພິທີເປີດຕະຫລາດຫລັກຊັບແຫ່ງທໍາອິດຢ່າງເປັນທາງການແລ້ວ ຫາກແຕ່ວ່າ ການຊື້-ຂາຍຫຸ້ນໃນພາກປະຕິບັດຕົວຈິງນັ້ນ ຈະຕ້ອງລໍຖ້າຈົນເຖິງຕົ້ນປີໜ້າ ຄະນະກໍາມະການຄຸ້ມຄອງຕະຫລາດຫລັກຊັບແຫ່ງຊາດລາວ ພາຍໃຕ້ການເປັນປະທານຂອງທ່ານສົມສະຫວາດ ເລັ່ງສະ ຫວັດ ຮອງນາຍົກລັດຖະມົນຕີ ຜູ້ປະຈໍາການຄະນະລັດຖະ ບານລາວ ໄດ້ທໍາພິທີເປີດສໍານັກງານຕະຫລາດຫລັກຊັບ ແຫ່ງຊາດແຫ່ງທໍາອິດຂອງລາວ ຢ່າງເປັນທາງການໃນວັນ ທີ່ 10 ຕຸລາທີ່ຜ່ານມານີ້ ໂດຍມີບັນດາລັດຖະມົນຕີ ຄະນະ ທູຕານຸທູດຕ່າງປະເທດ ຄະນະຜູ້ຕ່າງໜ້າຂອງຕະຫລາດ ຫລັກຊັບຈາກເກົາຫລີໃຕ້ ຫວຽດນາມ ຈີນ ແລະໄທ ເຂົ້າ ຮ່ວມໃນພິທີການດັ່ງກ່າວດ້ວຍ ອາຄານສໍານັກງານຕະຫລາດຫລັກຊັບແຫ່ງຊາດຂອງລາວດັ່ງກ່າວນີ້ ເປັນການຮ່ວມທຶນ ລະຫວ່າງທະນາຄານແຫ່ງຊາດລາວກັບຕະຫລາດຫລັກຊັບແຫ່ງເກົາຫລີໃຕ້ ໃນສັດສ່ວນ 51%:49% ຕາມລໍາດັບ ຊຶ່ງໃນໂອກາດດຽວກັນນີ້ ທ່ານ ເດດພູວັງ ມູນລັດ ປະທານ ຄະນະກໍາມະການ ສ້າງຕັ້ງຕະຫລາດຫລັກຊັບແຫ່ງຊາດລາວ ກໍໄດ້ໃຫ້ການຢືນຢັນວ່າ ການດໍາເນີນງານໂດຍຕະຫລອດໄລຍະທີ່ຜ່ານມານັ້ນເປັນໄປຕາມແຜນການ ທີ່ທາງການ ລາວໄດ້ວາງເອົາໄວ້ທຸກປະການ ດັ່ງທີ່ທ່ານໄດ້ກ່າວວ່າ ແຕ່ຢ່າງໃດກໍຕາມ ທ່ານເດດພູວັງ ກໍຍອມຮັບວ່າການທີ່ຈະສາມາດເປີດໃຫ້ມີການຊື້-ຂາຍ ຫຸ້ນໄດ້ໃນພາກປະຕິບັດຕົວຈິງໄດ້ນັ້ນ ກໍມີຄວາມຈໍາເປັນທີ່ຈະຕ້ອງລໍຖ້າ ຈົນເຖິງຕົ້ນປີ 2011 ໂດຍເຖິງແມ່ນວ່າຈະໄດ້ມີການຕົກ ແຕ່ງພາຍໃນ ລວມທັງຍັງໄດ້ມີການວາງລະບົບຄອມພິວ ເຕີ ລະບົບການສື່ສານ ແລະສິ່ງອໍານວຍຄວາມສະດວກຕ່າງໆໃນສໍານັກງານໄວ້ຢ່າງຄົບຊຸດ ແລ້ວກໍຕາມ ຫາກແຕ່ວ່າທາງສໍານັກງານຕະຫລາດຫລັກຊັບແຫ່ງຊາດລາວ ກໍຍັງຈະຕ້ອງ ມີການຕຽມຄວາມພ້ອມດ້ານບຸກຄະລາກອນເພື່ອໃຫ້ສາມາດປະຕິບັດໜ້າທີ່ໄດ້ຢ່າງມີປະສິດ ທິພາບ ຂະນະດຽວກັນ ໃນສ່ວນຂອງບັນດາວິສາຫະກິດຂະໜາດໃຫຍ່ໃນລາວນັ້ນ ກໍຍັງ ຄົງບໍ່ມີຄວາມຊັດເຈນວ່າ ຈະມີຄວາມພ້ອມໃນດ້ານການບໍລິຫານ ແລະຈັດການໄດ້ມາດຕະ ຖານ ເປັນທີ່ຍອມຮັບໃຫ້ຈົດທະບຽນ ໃນຕະລາດຫລັກຊັບຫລືບໍ່ ຈຶ່ງເຮັດໃຫ້ຕ້ອງເລື່ອນ ກໍານົດການເປີດ ຊື້-ຂາຍຫຸ້ນຈາກກໍານົດການເດີມ ໃນວັນທີ່ 10 ຕຸລານັ້ນ ອອກໄປເປັນ ຕົ້ນປີ 2011 ນັ້ນເອງ ມາຮອດປັດຈຸບັນນີ້ ມີບໍລິສັດເອກກະຊົນໃນລາວເຖິງ 52 ບໍລິສັດທີ່ໄດ້ສະເໜີຕົວຂໍຈົດ ທະບຽນເຂົ້າເປັນບໍລິສັດ ທີ່ຈະຊື້-ຂາຍຫຸ້ນໃນຕະຫລາດ ຫລັກຊັບແຫ່ງທຳອິດຂອງລາວ ຫາກແຕ່ວ່າຈາກການພິດຈາລະນາ ກໍພົບວ່າມີພຽງ 8 ບໍລິສັດເທົ່ານັ້ນ ທີ່ມີເງຶ່ອນໄຂໃຫ້ ຈົດທະບຽນໃນຕະຫລາດຫລັກຊັບຂອງລາວໄດ້ ກໍຄືກຸ່ມບໍລິສັດ Lao World, ບໍລິສັດ ການບິນລາວ ບໍລິສັດເບຍລາວ ລັດວິສາຫະກິດໄຟຟ້າລາວ ລັດວິສາຫະກິດນໍ້າມັນເຊື້ອ ໄຟລາວ ບໍລິສັດດາວເຮືອງ ບໍລິສັດລາວໂທລະຄົມ ແລະ ລັດວິສາຫະກິດການບິນແລະ ການສື່ສານ ສາເຫດທີ່ເຮັດໃຫ້ບໍລິສັດສ່ວນໃຫຍ່ໃນລາວຍັງຂາດເງື່ອນໄຂ ທີ່ເຮັດໃຫ້ບໍ່ສາມາດຈົດທະ ບຽນເປັນບໍລິສັດທີ່ມີສິດ ຊື້-ຂາຍຫຸ້ນໃນຕະຫລາດຫລັກຊັບໄດ້ນັ້ນ ກໍຍ້ອນວ່າບໍລິສັດ ສ່ວນໃຫຍ່ໃນລາວ ຍັງຄົງເປັນບໍລິສັດຂະໜາດນ້ອຍ ແລະຂະໜາດກາງ ກັບທັງຍັງມີການ ບໍລິຫານ ແລະຈັດການ ເປັນແບບຄອບຄົວ ແລະມີການຈັດທໍາລະບົບບັນຊີລາຍຮັບ-ລາຍ ຈ່າຍທີ່ບໍ່ໄດ້ມາດຕະຖານຫລືບໍ່ໂປ່ງໃສ ຈົນບໍ່ສາມາດທີ່ຈະກວດສອບທີ່ມາ ທີ່ໄປຂອງລາຍ ຮັບ-ລາຍຈ່າຍທີ່ແທ້ຈິງໄດ້ເລີຍ